ડીસાના મુખ્ય બજારમાં નગર પાલિકાની સામે બુધવારે ફટાકડાના સ્ટોલ માં અગમ્ય કારણો સર આગ ભભૂકી ઉઠતા અફડાતફડી મચી હતી. બનાવમાં બે બાઇકો અને ત્રણ દુકાનોમાં લાખોનું નુકસાન થવા પામ્યું હતું. ડીસાના હાર્દ સમા વિસ્તાર ગણાતા બગીચા સર્કલથી ફુવારા સર્કલ સુધીમાં 250થી વધુ દુકાનો તથા 50 થી વધુ લારી ધારકો વ્યવસાય સાથે સંકળાયેલા છે. ત્યારે બુધવારે ડીસા નગરપાલિકાની સામે આવેલ ફટાકડાના સ્ટોલમાં અગમ્ય કારણોસર ભીષણ આગ ભભૂકી ઉઠતા અફડાતફડી મચી હતી.